section_heading: Kritike i recenzije
paragraph_text: A da ova treća zagrebačka izložba nije došla "preuranjeno", pokazalo je i 13 za tu prigodu izabranih radova, od kojih su samo tri (ulja na platnu) dosad viđena, i to na njegovu poznatu temu ekologije, dok je deset crteža izbor iz autorove produkcije u posljednje tri godine. Među njima se, kao posebni segment njegova crtačkog djela, ističe "Grayhound" - pas s brojem 23, "biće" - kako kaže Marina Baričević u predgovoru kataloga izložbe - "kanda izišlo iz neke mitologije". Jer upravo te životinje, s vrlo izraženom anatomijom, u umjetnikovoj viziji svijeta i čovjeka simboliziraju svu požudu za silovitostima koje čovjeka čine životinjom, personifikaciju našeg doba...